stanford-oval/wikipedia huggingface dataset:
Andromeda uhkaa

| Andromeda uhkaa> The Andromeda Strain |
| --- | --- |

Ohjaaja:  Robert Wise
Käsikirjoittaja:  Nelson Kidding
Perustuu:  Michael Crichtonin samannimiseen romaaniin
Tuottaja:  Robert Wise
Säveltäjä:  Gil Melle
Kuvaaja:  Richard H. Kline
Leikkaaja:  Stuart Gilmore
Erikoistehosteet:  Douglas Trumbull
Pääosat:   Arthur Hill  David Wayne  James Olson  Kate Reid  Paula Kelly 
Valmistustiedot
Valmistusmaa:  Yhdysvallat
Tuotantoyhtiö:   Universal Pictures  Robert Wise Productions 
Levittäjä:  Universal Studios Netflix
Ensi-ilta:  1971
Kesto:  125 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Andromeda uhkaa (The Andromeda Strain) on Robert Wisen ohjaama yhdysvaltalainen tieteisdraama vuodelta 1971. Elokuva perustuu Michael Crichtonin samannimiseen romaaniin. Elokuvassa valikoitu joukko tutkijoita yrittää pysäyttää äärimmäisen tappavan viruksen, joka saapui pudonneen satelliitin mukana maapallolle. Pääosia näyttelevät Arthur Hill, David Wayne, James Olson, Kate Reid ja Paula Kelly. Poikkeuksellisen realistisen tuntuisena pidetyn tieteiselokuvan erikoistehosteet suunnitteli 2001: Avaruusseikkailu -elokuvasta tunnetuksi tullut Douglas Trumbull.
Vastaanotto

Elokuvan leikkaus ja lavastus huomioitiin Oscar-ehdokkuuksilla.
Helsingin Sanomien Paula Talaskivi piti elokuvan kiinnostavimpana hahmona sarkastista huumoria viljelevää tohtori Ruth Leavittia (Kate Reid). Leavitt kuuluu neljän eri tieteenalan edustajista muodostuvaan tutkijaryhmään ja on mikrobiologi. Video-oppaassa vuodelta 1994 Kari Salminen kirjoitti, että Andromeda uhkaa on joko maailman tylsin tieteiselokuva tai uskottava antiutopia. Elokuvassa näytetään loputtomiin teknisiä tutkimuskäytäntöjä ja toiminta hukkuu näennäistieteellisen jutustelun alle. Salminen antoi elokuvalle kolme tähteä viidestä, mikä vastaa sanallista arviota ”hyvä”.
Aiheesta muualla

Andromeda uhkaa Internet Movie Databasessa (englanniksi)
Amanda Lind

| Amanda Lind |
| --- | --- |
 Lind vuonna 2018.
Ympäristöpuolue Vihreiden puheenjohtaja
 28. huhtikuuta 2024– Daniel Helldénin kanssa  
Edeltäjä:  Märta Stenevi
Ruotsin kulttuuri- ja demokratiaministeri
 Löfvenin II ja III hallitus 21. tammikuuta 2019 – 20. marraskuuta 2021  
Edeltäjä:  Alice Bah Kuhnke
Seuraaja:  Jeanette Gustafsdotter
Ruotsin urheiluministeri
 Löfvenin II ja III hallitus 21. tammikuuta 2019 – 30. marraskuuta 2021  
Edeltäjä:  Annika Strandhäll
Seuraaja:  Anders Ygeman
Ympäristöpuolue Vihreiden puoluesihteeri
 2016–2019  
Edeltäjä:  Anders Wallner
Seuraaja:  Marléne Tamlin (vt.)
Henkilötiedot
Koko nimi:  Amanda Sofia Margareta Lind
Syntynyt: 2. elokuuta 1980 (ikä 44)  Uppsala, Ruotsi
Tiedot
Puolue:  ympäristöpuolue
Tutkinnot:  Uumajan yliopisto (psykologi)
Amanda Sofia Margareta Lind (o.s. Johansson, s. 2. elokuuta 1980 Uppsala) on ruotsalainen ympäristöpuolueen poliitikko ja puolueensa naispuolinen puheenjohtaja (ruots. språkrör) huhtikuusta 2024. Hän toimi vuosina 2019–2021 Ruotsin kulttuuri-, demokratia- ja urheiluministerinä. Ennen ministerintehtäviään hän työskenteli ympäristöpuolueen puoluesihteerinä. Hän on koulutukseltaan psykologi.
Alexandria (Virginia)

| Alexandria |
| --- | --- |
 Alexandria syksyllä 2015.

 Koordinaatit: 40°43′N, 74°00′W 
Valtio:  Yhdysvallat
Osavaltio:   Virginia
Piirikunta:  Alexandria ei kuulu piirikuntaan
Hallinto:  
 – Pormestari:  Justin Wilson (D)
Pinta-ala:  
 – Kokonaispinta-ala:  40,1 km²
 – Josta vettä:  1,1 km² 
Korkeus:  12 m
Väkiluku (2017):  160 035
 – Väestötiheys:  4 114 as./km²
Aikavyöhyke:  UTC−5 (kesäaika UTC−4)
 
 www.alexandriava.gov 
Infobox OKVirheellinen NIMI-arvo: 
Alexandria on kaupunki Virginiassa Yhdysvalloissa Potomac-joen länsirannalla noin kymmenen kilometriä pääkaupungin Washingtonin keskustasta. Kaupungissa asui 150 575 henkilöä vuonna 2014. Kuten muutakin Pohjois-Virginiaa, modernia Alexandriaa on muovannut sen läheisyys Yhdysvaltojen pääkaupunkiin. Sen asukkaista huomattava osa on ammattilaisia, jotka työskentelevät liittovaltion hallinnon tehtävissä sekä sotilaallisissa toimissa.
Historia

Suurin osa nykyisestä Alexandriasta oli osa noin 24 neliökilometrin maapalaa, jonka Virginian kuvernööri luovutti englantilaiselle kapteenille, Robert Howsingille, 21. marraskuuta 1669. Noin kuukautta myöhemmin Howson myi maan 6 000 punnasta tupakan kasvattaja John Alexanderille.
Vuoteen 1732 mennessä Hugh West oli rakentanut paikalle varastot tupakan viljelyä varten. Maata olivat raivanneet jo 1720-luvulla John Summers ja Gabriel Adams. Vuonna 1748 brittikauppiaat pyysivät Virginiaa hallinneelta neuvostolta lupaa perustaa kylä Hugh Westin varastojen läheisyyteen mahdollistaakseen tupakan kuljetuksen. Vuonna 1749 keväällä paikka valittiin, ja perustettiin kylä nimeltä Alexandia John Alexanderin kunniaksi. Tontit huutokaupattiin kesällä 1749.
Alexandria muodostui vilkkaaksi satamaksi ja suureksi viennin keskukseksi. Kaupunkikuvaa leimasivat kookkaat tiilitalot. Vuonna 1789 Alexandria liitettiin Virginian osavaltion päätöksellä osaksi Columbian kuntaa.
Sisällissodan alkaessa Alexandria oli yksi tärkeimmistä vaihdon keskuksista ja satamista. Alexandria oli myös poliittisen elämän keskus, ja esimerkiksi nuori George Washington omisti sieltä talon, vaikka asuikin pääsääntöisesti Mount Vernonilla.
Unionin joukot valloittivat Alexandrian melkein heti sisällissodan alettua 24. toukokuuta 1861. Siitä tuli tärkeä huoltokeskus. Joukkoja ja tarvikkeita siirreltiin Alexandrian kautta sekä meriteitse että rautateitse. Junat toivat takaisin haavoittuneita sotilaita, jotka täyttivät kaupungin sairaalat. Samana aikana Alexandriaan rakennettiin useita linnoituksia Washingtonin kaupungin puolustusstrategian mukaisesti.
Vaikka Alexandria toimi orjakaupan keskuksena ennen sisällissotaa, siellä oli myös useita vapaiden mustien yhteisöjä, joiden piirissä toimi paljon kulttuuriorganisaatioita sekä taitavia käsityöläisiä.
Alexandria, joka on noin 50 vuotta Washingtonin kaupunkia vanhempi, on yksi Amerikan vanhimmista yhteisöistä. Kaupungissa on edelleen paljon 1700-luvun rakennuksia, joita on suojeltu huolellisesti. Nämä suojeluprojektit aloitettiin vuonna 1960.
Aiheesta muualla

Wikimedia Commonsissa on kuvia tai muita tiedostoja aiheesta .
City of Alexandria
Alexandria Library
Angola olympialaisissa

Angola osallistui olympialaisiin ensimmäisen kerran Moskovan kesäolympialaisissa 1980. Seuraavista kisoista se jäi pois, mutta on osallistunut kaikkiin kesäolympialaisiin Soulista 1988 lähtien. Talviolympialaisissa maa ei ole ollut mukana.
Angola ei ole saavuttanut olympialaisissa yhtään mitalia. Pistesijalle, eli kahdeksan parhaan joukkoon, on sijoittunut naisten käsipallojoukkue, joka oli seitsemäs Atlantassa 1996 ja kahdeksas Rio de Janeirossa 2016. Joukkue on selviytynyt mukaan kaikkiin olympialaisiin Atlantasta lähtien. Miesten koripallojoukkue oli puolestaan mukana viisissä peräkkäisissä olympialaisissa Barcelonasta 1992 lähtien, jossa se saavutti parhaan sijoituksensa oltuaan kymmenes. Naisten koripallojoukkue debytoi olympialaisissa Lontoossa 2012 sijoittuen 12:nneksi.
Yksilölajeissa ovat jaetulle yhdeksännelle sijalle sijoittuneet Soulissa 1988 judoka Lotuala N'Dombassy miesten kevyessä sarjassa ja nyrkkeilijä Apolinário de Silveira kevyessä keskisarjassa. Antónia Moreira oli jaetulla yhdeksännellä sijalla judon naisten keskisarjassa sekä Lontoossa 2012 että Rio de Janeirossa 2016.
Bernard Foccroulle

Bernard Foccroulle
Bernard Foccroulle (s. 1953 Liège) on belgialainen urkuri, taiteellinen johtaja, säveltäjä ja musiikkikirjailija. Hän aloitti kansainvälisen uransa urkurina 1970-luvun puolessavälissä. Hänen ohjelmistonsa ulottuu renessanssimusiikista nykyteoksiin. Hän on kantaesittänyt Philippe Boesmansin, Brian Ferneyhoughin, Betsy Jolasin, Xavier Darassen, Jonathan Harveyn, Pascal Dusapinin ja muiden nykysäveltäjien teoksia. 1980-luvulla Foccroulle kuului saksalaiseen barokkimusiikkiin keskittyneeseen Ricercar Consort -kokoonpanoon.
Foccroulle on Montréalin ja Aix-Marseillen yliopistojen kunniatohtori. Hänestä tuli vuonna 2010 Brysselin kuninkaallisen konservatorion urkujensoiton professori.
Ura > Urkurina

Solistina Foccroulle on julkaissut kymmeniä levytyksiä ja voittanut Diapason d'Or -palkintoja. Hänen diskografiaansa kuuluvat Dietrich Buxtehuden ja Johann Sebastian Bachin kaikkien urkuteosten levytykset. Vuonna 2014 hän julkaisi Matthias Weckmannin urkuteosten kokonaislevytyksen ja omien urkusävellystensä albumin. Foccroulle esiintyy säännöllisesti suurissa konserttisaleissa Tokiossa, Soulissa, New Yorkissa, Sydneyssä, Madridissa, Torinossa, Oslossa, Brysselissä, Pariisissa, Luxemburgissa, Salzburgissa, Kölnissä ja Hampurissa. Vuonna 2016 Foccroulle otti muiden nimekkäiden urkurien kanssa ensimmäisenä käyttöön Philharmonie de Parisin uudet urut. Hänen musiikillisia yhteistyökumppaneitaan ovat olleet kornetistit Jean Tubéry ja Lambert Colson sekä palestiinalainen laulaja, udinsoittaja Moneim Adwan. Hän on yhdistänyt musiikkiin myös muita taiteen lajeja tekemällä yhteistyötä esimerkiksi koreografi Jan Fabren, koreografi Salva Sanchisin ja videotaiteilija Lynette Wallworthin kanssa.
Ura > Taiteellisena johtajana

Foccroulle toimi Brysselin La Monnaie -oopperatalon johdossa vuosina 1992–2007 ja Aix-en-Provencen taiteellisena johtajana 2007–18. Vuonna 2017 hänelle myönnettiin johtajuuspalkinto Lontoon International Opera Awards -jakotilaisuudessa.
Omat teokset > Säveltäjänä

Am Rande der Nacht sopraanolle ja orkesterille (Rainer Maria Rilken pohjalta)
Due after De Luca... baritonille ja kamarimusiikkiyhtyeelle
E vidi quattro stelle sopraanolle, baritonille ja kamarimusiikkiyhtyeelle (Dante Alighierin Kiirastulen mukaan)
Quatre mélodies d'après Verlaine sopraanolle ja pianolle
Zauberland sopraanolle ja pianolle (laulusarja Martin Crimpin runoihin; kantaesitys Pariisissa Katie Mitchellin johdolla 2019)
historiallisille uruille sävellettyjen kappaleiden sarja
Omat teokset > Kirjoittajana

La naissance de l'individu dans l'art (2003; yhteistyössä Robert Legrosin ja Tzvetan Todorovin kanssa)
Entre passion et résistance (2005)
Faire vivre l'opéra, un art qui donne sens au monde (2018)
Aleksi Kaukamo

Aleksi Kaukamo on suomalainen näyttelijä, joka tuli tunnetuksi Huuman Pikku-Heikkinä vuosina 2007–2008. Hän on näytellyt muun muassa elokuvissa Vuosaari ja Ganes sekä esittänyt Lukea kotimaisessa Aallonmurtaja-tv-sarjassa.
Roolit

Aallonmurtaja – Luke, 2017–2019
Vuosaari – kiusaaja, 2012
Reetta ja Ronja – Jone, 2009–2010
Huuma – Pikku-Heikki, 2007–2008
Ganes – Nuori Heka, 2007
Aiheesta muualla

https://www.iltalehti.fi/viihdeuutiset/a/201801262200699486
https://www.nauris.fi/aallonmurtaja-on-suomen-sopranos-kriminaaliperheen-tasaisen-tappava-arki-vs-rikolliselama
Amanda Lear

| Amanda Lear |
| --- | --- |
 Amanda Lear vuonna 2010.
Henkilötiedot
Syntynyt: 18. marraskuuta 1939 (ikä 84)
Ammatti:  laulaja, sanoittaja, taidemaalari, näyttelijä, malli
Muusikko
Aktiivisena:  1975–
Tyylilajit:  Pop, Disko, Eurodance, New wave
Levy-yhtiöt:  Ariola Records, Five Records, Carrere Records, Casa Ricordi, Ricordi International, Chène Music, ZYX Music, Le Marais Productions, Edina Music, Just Good Music For Your Ears, Little Boom Record
Aiheesta muualla
Kotisivut
  [ Muokkaa Wikidatassa ] [ ohje ]  
Amanda Lear (s. 18. marraskuuta 1939 Saigon, Ranskan Indokiina) on ranskalainen muusikko, televisiojuontaja, näyttelijä, taidemaalari ja kirjailija. Hänen alkuperäinen nimensä oli Alain Tapp. Hän aloitti uransa mallina ja esiintyi Roxy Musicin albumin For Your Pleasure (1973) kannessa. Pian hän alkoi kuitenkin saavuttaa kansainvälistä suosiota omilla diskohiteillään. Hän on myöhemmin jatkanut uraansa paitsi musiikin parissa, myös muun muassa esittelemällä maalauksiaan kansainvälisissä näyttelyissä. Häneltä on ilmestynyt lukuisia albumeita ja singlejä.
Lear opiskeli nuorena kuvataidetta. Hän oppi äidinkielinään englantia ja ranskaa; hänestä tuli varsinainen polyglotti, sillä hän oppi jo nuorena myös saksaa, espanjaa ja italiaa. Hän seurusteli jonkin aikaa David Bowien kanssa ja oli Salvador Dalín henkilökohtainen ystävä. Hän on poseerannut myös Playboylle.
Lear menetti miehensä tulipalossa vuonna 2000. Hänet on nähty useissa televisio-ohjelmissa ja joissain elokuvissakin. Juontajana hän saavutti erityistä suosiota Italiassa. Lear julkaisi romaanin  L'immortel (1987). Hänestä tuli vuonna 2006 Ranskan Ordre des Arts et des Lettres'n chevalier.
Learin albumi Brief Encounters ilmestyi kesällä 2009. Hän on myös ollut Italian Tanssii tähtien kanssa -ohjelman tuomaristossa.
Assassin’s Creed IV: Black Flag

| Assassin’s Creed IV: Black Flag |
| --- | --- |

Kehittäjä:  Ubisoft Montreal
Julkaisija:  Ubisoft
Jakelija:  Steam, Ubisoft Connect, Nintendo eShop, Microsoft Store, Ubisoft Store ja PlayStation Store
Tuottaja:  Sylvain Trottier
Käsikirjoittaja:  Darby McDevitt
Säveltäjä:  Brian Tyler
Pelisarja:  Assassin’s Creed
Pelimoottori:  AnvilNext
Julkaistu:  PlayStation 3 & Xbox 360 WW 29. lokakuuta 2013 Wii U NA 29. lokakuuta 2013 AUS 21. Marraskuuta 2013 EU 22. Marraskuuta 2013 JP 28. Marraskuuta 2013 PlayStation 4 NA 15. Marraskuuta 2013 EU 22. Marraskuuta 2013 AUS 29. Marraskuuta 2013 Windows NA 19. Marraskuuta 2013 AUS 21. Marraskuuta 2013 EU 22. Marraskuuta 2013 Xbox One WW 22. Marraskuuta 2013
Lajityyppi:  toimintaseikkailu, hiiviskely
Pelimuoto:  yksinpeli, moninpeli
Ikäluokitus:  ESRB: Alkaen 17 vuotta  PEGI 18  USK 16 
Alusta:  PlayStation 3, PlayStation 4, Xbox 360, Xbox One, Wii U, Microsoft Windows
Lisenssi:  Suljettu lisenssi
Jakelumuoto:  Optinen levy, digitaalinen lataus ja digitaalinen jakelu
Lisää peliartikkeleitaVideopelien teemasivulla
Infobox OK   : 
Assassin’s Creed IV: Black Flag on Ubisoft Montrealin kehittämä ja Ubisoftin julkaisema toimintaseikkailupeli. Peli julkaistiin syksyllä 2013 PlayStation 3:lle, PlayStation 4:lle, Xbox 360:lle, Xbox Onelle, Wii U:lle ja Microsoft Windowsille. Peli kuuluu Assassin’s Creed -sarjaan.
Juoni

Pelissä tutkitaan 1700-luvun alussa eläneen walesilaisen merirosvokapteeni ja salamurhaaja Edward Kenwayn seikkailuja Karibianmerellä Animus Omega -nimisen tutkimusalustan avulla, jonka on patentoinut Abstergo Industriesin tytäryhtiö Abstergo Entertainment. Edward on Assassin’s Creed III:n päähenkilön, Connorin isoisä. Pelissä seikkaillaan Karibianmerellä vapaasti purjehtien yli 50 paikassa mukaan lukien Havanna, Nassau ja Kingston. 60 % pelistä tapahtuu maalla. Tapahtumat alkavat vuodesta 1715 ja loppuvat vuoteen 1733.
Juoni > Henkilöt

Edward James Kenway on walesilaissyntyinen englantilainen kaappari, merirosvo ja assassinien veljeskunnan jäsen. Hän on lisäksi Haytham Kenwayn isä ja vastaavasti Connorin isoisä. Edwardia ääninäyttelee Matt Ryan.
Edwardilla oli pelissä vaalea pitkä tukka ja lyhyt vaalea parta. Hänellä arpi hänen oikeassa poskessaan. Kenwaylla on karhea ja hieman ahne persoonallisuus.
Juoni > Rooli

Edward Kenway syntyi 10. maaliskuuta 1693 Swanseassa englantilaisen lammasviljelijän Bernard Kenwayn ja tämän walesilaisen vaimon Linette Hopkinsin ainoaksi lapseksi. 18-vuotiaana Edward menee naimisiin Caroline Scottin kanssa, mutta kehittää suuria suunnitelmia tullakseen rikkaaksi ja ryhtyy Karibian merirosvoksi 1700-luvun alkuvuosien merirosvouden kulta-ajalla. Hän aloittaa uransa Benjamin Hornigoldin alaisuudessa Jamaikalla.
Vuonna 1715 Edwardin merirosvoalus hyökkää myrskyssä HMS Intriguen kimppuun ja upottaa aluksen, mutta salamurhaaja (engl. assassin) Duncan Walpole nousee Edwardin laivaan ja tappaa kapteenin. Laivan ammusvarasto räjähtää ja miehistö kuolee. Edward ja Walpole selviytyvät ja huuhtoutuvat Cape Bonavistan rannalle Kuubassa. Walpole yrittää saada Edwardin auttamaan löytämään tien Havannaan, mutta Edwardin ahne vastaus hermostuttaa Duncanin, joka hyökkää Edwardin kimppuun. Edward tappaa Walpolen ja ottaa tämän henkilöllisyyden huijatakseen kuolleen miehen kontakteja tuottavaan palkkioon, ja saa tietää, että Duncan aikoi vaihtaa puolta salamurhaajasta temppeliritariksi (templar). Havannassa Edward esittää Walpolea ja tutustuu temppeliritareihin. Hän saa kuulla Observatoriosta, Ensimmäisen sivilisaation jälkeenjäännöksestä, jolla voi paikantaa jokaisen ihmisen maapallolla. Kyseessä on voima, jota temppeliritarit janoavat. Edward tajuaa, että Observatorio on mahdollisuus rikastua.
Elämä merirosvona tekee Kenwaysta ketterän ja kyvykkään taistelijan. Hän myös hallitsee ”Haukan näön” (engl. Eagle Vision), kuudennen aistin tapaisen lahjan Ensimmäisen sivilisaation jälkeläisissä. Salamurhaaja Mary Read näkee Edwardin lahjan avaimena jälkeenjäännöksen salaisuuden avaamiseen. Vierellään aliperämies Adéwalé, entinen orja, Edward jatkaa merirosvoutta varastetun espanjalaisen laivan kapteenina.
Edward jahtaa Bartholomew Robertsia, ”Tietäjää”, jonka kerrotaan tuntevan Observatorion sijainnin. Edward päätyy Tulumiin, jossa hän tapaa salamurhaajien Karibian veljeskunnan oppi-isän, Ah Tabain. Edward tuomitaan huolimattomasta avustuksestaan temppeliritareita kohtaan, mutta viha laantuu kun Mary paljastaa Edwardin hallitsevan Haukan näön.
Edward kuolee 3. joulukuuta 1735, kun hänet surmataan omassa kodissaan. Surmaaja oli Edwardin oma poika, Haytham
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 87,62% (PS 3, perustuu 29 arvosteluun) 85,74% (Xbox360, perustuu 19 arvosteluun) 85,31% (PS 4, perustuu 18 arvosteluun) 82,86% (PC, perustuu 7 arvosteluun)
Metacritic: 88/100 (PS 3, perustuu 36 arvosteluun) 86/100 (Xbox360, perustuu 34 arvosteluun) 83/100 (PS 4, 28 arvosteluun) 84/100 (PC, perustuu 10 arvosteluun)
Arvostelupisteet
Julkaisu: Pisteet
GameSpot: 9/10
IGN: 8,5/10
Official PlayStation Magazine (UK): 8/10
Official Xbox Magazine: 9,0/10
Peli on saanut IGN:n arvostelussa arvosanaksi 8,5/10. Peli on saanut GameSpotin arvostelussa arvosanaksi 9/10.
Ääninäyttelijät

| 0 | 1 | 2 |
| --- | --- | --- |
|  Sean Pertwee  | … |  Peter Chamberlaine   |
|  Sarah Greene  | … |  Anne Bonny   |
|  Ralph Ineson  | … |  Charles Vane   |
|  Roger Craig Smith  | … |  Ruggiero Ferraro / Abstergo Entertainment Marketing Analysis Director   |
|  Nolan North  | … |  Desmond Miles   |
|  Matt Ryan  | … |  Edward Kenway   |
|  Mark Bonnar  | … |  Edward ”Blackbeard” Thatch   |
|  Michael McElhatton  | … |  Vance Travers   |
|  Amy Landecker  | … |  Laetitia England   |
|  O-T Fagbenle  | … |  ”Calico” Jack Rackham   |
|  Cristina Rosato  | … |  Melanie Lemay   |
Aiheesta muualla

Assassin's Creed IV: Black Flag MobyGamesissa (englanniksi)
Assassin's Creed IV: Black Flag MobyGamesissa (englanniksi)
Assassin’s Creed IV: Black Flag Internet Movie Databasessa (englanniksi)
Assassin’s Creed-pelisarjan kotisivu Ubisoft (englanniksi)
| --- | --- |
Pääsarja:   Assassin’s Creed  Assassin’s Creed II  Brotherhood  Revelations  Assassin’s Creed III  Black Flag  Unity  Rogue  Syndicate  Origins  Odyssey  Valhalla 
Muut pelit:   Altaïr’s Chronicles  Bloodlines  Discovery  Liberation  Identity  Chronicles 
Elokuvat:  Assassin’s Creed
Lyhytelokuvat:  Assassin’s Creed: Lineage
Animaatioelokuvat:   Assassin’s Creed: Ascendance  Assassin’s Creed: Embers 
Hahmot:   Desmond Miles  Altaïr ibn La-Ahad  Ezio Auditore da Firenze
AssaultCube

| AssaultCube |
| --- | --- |

Kehittäjä:  Rabid Viper Productions
Julkaisija:  Rabid Viper Productions
Pelimoottori:  Cube
Julkaistu:  16. kesäkuuta 2006
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Alusta:  Microsoft Windows, Linux, OS X
Lisenssi:  Avoin lähdekoodi
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK   : 
AssaultCube on Rabid Viper Productionsin kehittämä moninpelattava ensimmäisen persoonan ammuntapeli, joka perustuu avoimen lähdekoodin Cube-pelimoottoriin. Peli on ladattavissa ilmaiseksi Microsoft Windows, Linux ja OS X -järjestelmiin. Peli toimii nykymittapuun mukaan erittäin keveällä kokoonpanolla. Minimivaatimuksena on 500 MHz prosessori ja 64 Mb näytönohjain. Peli on ottanut vaikutteita aina aiemmasta projektinimestä (ActionCube) lähtien Action Quake 2:sta.
Historia

Vuonna 2004 neljän henkilön ryhmä alkoi työskennellä ActionCube-nimisen pelin parissa ja vuonna 2006 julkaistiin ensimmäinen betaversio. Seuraavana vuonna pelin nimi vaihdettiin AssaultCubeen. Versio 1.0.4 julkaistiin 16. kesäkuuta 2009.
Pelaaminen

AssaultCube painottuu internet-moninpeliin, mutta siihen on myös saatavilla botteja yksinpeliä varten.
Pelissä on saatavilla viisi pääasetta: rynnäkkökivääri, konepistooli, tarkkuuskivääri, haulikko ja karbiini, joista pelaaja voi valita itselleen sopivimman. Jokaisella aseella on omat vahvuutensa ja heikkoutensa. Esimerkiksi haulikko on tehokas lähietäisyydellä, mutta heikko kauas ammuttaessa. Pelaaja saa alussa myös puukon ja pistoolin käyttöönsä. Pelialueelta voi myös poimia erilaisia bonuksia, kuten ammuksia, panssareita ja kranaatteja.
Vaikka AssaultCube tavoittelee ulkoasultaan realistista tyyliä, on itse pelaaminen on nopeatempoista. Pelaaja pystyy fysiikan rajoja rikkoen myös hyppäämään ja juoksemaan nopeammin käyttäessään aseiden voimakasta rekyyliä hyväkseen. Saman tuloksen saa myös kranaatin paineaallolla. On myös mahdollista liikkua nopeammin juosten eteenpäin ja sivulle yhtä aikaa. AssaultCuben ikäraja on 12 vuotta.[lähde? ]
Pelaaminen > Pelimuotoja

Team Deathmatch
Kaksi joukkuetta taistelee toisiaan vastaan ja eniten tappoja erän lopussa saanut joukkue voittaa.
Team Survivor
Joukkueet yrittävät tappaa kaikki vastapuolen pelaajat.
Deathmatch
Kaikki vastaan kaikki, jossa eniten tappoja saanut voittaa.
Capture The Flag
Joukkueet yrittävät varastaa toisen joukkueen lipun ja tuoda sen omaan tukikohtaansa. Eniten onnistuneita lipunryöstöjä tehnyt joukkue voittaa.
Pistol Frenzy
Kaikki vastaan kaikki, jossa pelaajilla on käytössään vain puukko ja pistooli (ja pelialueelta kerättävät kranaatit).
Last Swiss Standing
Kaikki vastaan kaikki, jossa pelaajilla on vain puukko (ja pelialueelta kerättävät kranaatit).
One Shot, One Kill
Kaikki vastaan kaikki, joissa kaikilla on käytössään vain tarkkuuskivääri ja puukko, jotka molemmat tappavat yhdellä osumalla.
Team One Shot, One Kill
Sama kuin edellinen, mutta joukkueilla.
Hunt the Flag
Kummassakin joukkueessa yksi henkilö kantaa lippua ja pelaajat yrittävät tappaa toisen joukkueen lipunkantajan saadakseen pisteen.
Keep the Flag
Pelaajat yrittävät kaapata lipun ja pitää sitä itsellään mahdollisimman kauan saadakseen pisteitä.
Team Keep the Flag
Sama kuin edellinen, mutta joukkueilla.
Yhteisö

Koska pelaajakanta on suhteellisen pieni, niin pelaajilla on erittäin tiivis yhteisö. Kunnolla kommunikoidakseen tarvitaan englannin kielen taito, mutta erittäin kansainvälisessä pelaajakannassa löytyy kyllä suomenkielisiä.
Aiheesta muualla

Wikimedia Commonsissa on kuvia tai muita tiedostoja aiheesta .
AssaultCuben kotisivut
Kuvakaappaus pelistä. Pelaajalla on kädessään tarkkuuskivääri.
Antrim

Antrim tarkoittaa seuraavia asioita:
Antrimin kreivikunta, Pohjois-Irlannin kreivikunta
HMS Antrim (1903), Devonshire-luokan panssariristeilijä
HMS Antrim (tukikohta) 1941-1944 Belfastin troolaritukikohta
HMS Antrim (D18), County-luokan hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Antrim”, voi hakea sivunnimihaulla, laajalla sivunnimihaulla tai tekstihaulla.